ஜாதிய கொடுமைகளிலிருந்து தங்களை விடுவிக்கவும் சமூக அந்தஸ்தை அடையும் பொருட்டும் இத்தகைய ஏழை தாழ்த்தப்பட்ட மக்கள் தற்காலிக விடுதலையாக வேறு மதங்களை ஏற்றுக்கொள்வதை, ஏதோ இந்து மதத்தில் இருக்கும் போது அனுபவித்து வந்த சொகுசான ஆடம்பர வாழ்க்கையை, யாருடைய தூண்டுதலிலோ உதறிவிட்டு மாற்றுமதங்களை ஏற்பது போன்ற தோரணையை ஏற்படுத்துகிறார்கள். நடைமுறையில் மதமாற்றத்தை வரலாற்று ரீதியாக ஆராய்ந்தால் இன்னும் தெளிவாக இது புலப்படும்.